Document ID: 32014R0520

A BIZOTTSÁG 520/2014/EU VÉGREHAJTÁSI RENDELETE
(2014. május 16.)
a 2013. évben a 847/96/EK tanácsi rendelet 4. cikkének (2) bekezdése alapján visszatartott egyes mennyiségeknek a 2014-es halászati kvótákhoz való hozzáadásáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a teljes kifogható mennyiség és kvóták (1) éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre és különösen annak 4. cikke (2) bekezdésére,
mivel:
(1)
A 847/96/EK rendelet 4. cikkének (2) bekezdése szerint a tagállamok a számukra kiosztott kvóta alkalmazása szerinti év október 31-ig kérhetik a Bizottságot, hogy a kvóta legfeljebb 10 %-át tartsa vissza a következő évre való átcsoportosítás céljából. A Bizottság a visszatartott mennyiséget hozzáadja a vonatkozó kvótához.
(2)
Az 1262/2012/EU (2), az 1088/2012/EU (3), az 1261/2012/EU (4), a 39/2013/EU (5) és a 40/2013/EU (6) tanácsi rendelet bizonyos állományok tekintetében megállapítja a 2013. évi kvótákat, valamint meghatározza, hogy mely állományok tartozhatnak a 847/96/EK rendeletben előírt intézkedések hatálya alá.
(3)
Az 1262/2012/EU, az 1180/2013/EU (7), a 24/2014/EU (8) és a 43/2014/EU (9) tanácsi rendelet megállapítja a 2014. évi kvótákat bizonyos állományok tekintetében.
(4)
A 847/96/EK rendelet 4. cikkének (2) bekezdése alapján egyes tagállamok 2013. október 31. előtt kérték, hogy 2013-as kvótájuk egy részét tartsák vissza és csoportosítsák át a következő évre. Az említett rendeletben megadott mennyiségi határokon belül a Bizottságnak a visszatartott mennyiséget indokolt hozzáadnia a 2014-es kvótákhoz.
(5)
Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
ELFOGADTA EZT A RENDELETET:
1. cikk
Az 1262/2012/EU, az 1180/2013/EU, a 24/2014/EU és a 43/2014/EU rendeletben a 2014. évre megállapított kvótákat a mellékletben foglaltaknak megfelelően növelni kell.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. május 16-án.

Labels: 6